**Broj: 01-11/22**

**Vareš, 31.01.2022. godine**

Na osnovu člana 13. Zakona o principima lokalne samouprave u Federaciji Bosne i Hercegovine („Službene novine FBiH“, broj: 49/06 i 51/09), člana 22. Statuta Općine Vareš – prečišćeni tekst, broj: 01-162/12 od 11.09. 2012. godine, Općinsko vijeće Vareš na 12. sjednici održanoj 31.01.2022. godine, d o n o s i

**O D L U K U**

**o ukidanju Mjesne zajednice Gornja Borovica**

**Član 1.**

Ovom Odlukom ukida se Mjesna zajednica Gornja Borovica.

**Član 2.**

Danom stupanja na snagu ove Odluke, prestaju da važe odredbe Odluke o osnivanju mjesnih zajednica općine Vareš, broj: 01-136/08 od 29.07. 2008. godine, a koje se odnose na Mjesnu zajednicu Gornja Borovica.

**Član 3.**

Odluka stupa na snagu osmog dana od dana objavljivanja na oglasnoj tabli Općine Vareš.

|  |  |  |
| --- | --- | --- |
|  |  | **PREDSJEDAVAJUĆA**  **OPĆINSKOG VIJEĆA** |
|  |  |  |
|  | **Mahira Brkić** |

Odluka objavljena na oglasnoj tabli Općine Vareš dana 01.02.2022. godine.

|  |  |  |
| --- | --- | --- |
|  |  | **OPĆINSKI NAČELNIK** |
|  |  |  |
|  | **Zdravko Marošević** |

**O b r a z l o ž e nj e**

**Odluke o ukidanju Mjesne zajednice Gornja Borovica**

1. **Pravni osnov**

Pravni osnov za donošenje ove Odluke sadržan je u članu 13. Zakona o principima lokalne samouprave u Federaciji Bosne i Hercegovine („Službene novine FBiH“, broj: 49/06 i 51/09), članu 22. Statuta Općine Vareš – prečišćeni tekst, broj: 01-162/12 od 11. 09. 2012. godine.

1. **Razlog za donošenje**

Općinsko vijeće Vareš je na 11. sjednici održanoj 29.12. 2021. godine, Zaključkom broj: 01-265/21 od 29.12. 2021. godine, prihvatilo Inicijativu za osnivanje MZ Borovica (spajanje mjesnih zajednica – Donja i Gornja Borovica).

Donošenjem ove Odluke omogućit će se provođenje procedure brisanja Mjesne zajednice Gornja Borovica iz registara kod nadležnih institucija.

1. **Finansijska sredstva**

Za sprovođenje ove Odluke nisu potrebna finansijska sredstva.

|  |
| --- |
| PREDLAGAČ:  **OPĆINSKI NAČELNIK**  **Zdravko Marošević** |